*ПРОЕКТ*

**ДОГОВОР**

Днес, ........................... г., в гр. София между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Александър Жендов” № 2, БУЛСТАТ 000695228, представлявано от ………………………… – И.Д. Главен секретар, упълномощен съгласно Заповед ……………………. на министъра на външните работи и ……………………….. – Главен счетоводител, наричано по-долу „ВЪЗЛОЖИТЕЛ“, от една страна,

и

.............................., със седалище и адрес на управление: …………………………………….., ЕИК/БУЛСТАТ:………………………, представлявано от ……………………………………. – Управител/Изпълнителен директор наричано по-долу ИЗПЪЛНИТЕЛ, от друга страна,

на основание чл. 194, ал. 1 от Закона за обществените поръчки (ЗОП) като се има предвид предмета на обществената поръчка, открита и проведена в изпълнение на Обява № ……………./………………2016 г. на и.д.главния секретар на Министерство на външните работи и като се имат предвид всички предложения от приложената оферта на участника, определен за изпълнител след проведен избор на основание чл. 187 и във връзка с чл. 20, ал. 3, т. 2 от ЗОП, се сключи настоящият договор за възлагане на обществена поръчка, наричан по-долу за краткост „Договор“, за следното:

**I.ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши: **„Изработка, доставка и монтаж на подвижна стелажна система за архивохранилище на дирекция „Човешки Ресурси“ в Министерство на външните работи“** срещу заплащане, включваща дейностите от техническата спецификация на ВЪЗЛОЖИТЕЛЯ и техническото предложение на ИЗПЪЛНИТЕЛЯ, по цени съгласно ценовото предложение на ИЗПЪЛНИТЕЛЯ, неразделни части от настоящия договор.

**II. ЦЕНА И НАЧИН НА ПЛАЩАНИЕ**

**Чл. 2. (1)** Общата стойност на договора е в размер на ……………………….. лева (словом: ……………………………………………………..) без ДДС или ……………………………… лева (словом: ………………………………………….) с ДДС, формирана съгласно Ценово предложение на ИЗПЪЛНИТЕЛЯ, - *Образец № 4*, неразделна част от договора.

**(2)** Цената, посочена в *Образец № 4* е крайна за ВЪЗЛОЖИТЕЛЯ и включва всички дължими разходи по доставката и монтажа на стелажната система.

**(3)** Цената, посочена в *Образец № 4* е окончателна и не подлежи на промяна за срок на договора, освен ако не е по-ниска от предложената цена.

**(4)** Плащанията по настоящия договор се извършват на части, по банков път чрез платежно нареждане, по сметка на изпълнителя, срещу представяне на фактура, както следва:

4.1) 40 % (четиридесет процента) авансово плащане от сумата по договора – до 15 (петнадесет) календарни дни от момента на подписване на договора;

4.2) 60 % (шестдесет процента) от сумата по договора –– окончателно плащане – до 15 (петнадесет) календарни дни, считано от датата на монтажа и представяне на подписан без забележки приемо-предавателен протокол, но не по-късно от 31.12.2016 г.

 **(5)** За дата на плащането, се счита датата на извършване на нареждането за плащане от страна на ВЪЗЛОЖИТЕЛЯ.

**III. МЯСТО НА ДОСТАВКА И МОНТАЖ.**

**ПРИЕМАНЕ ИЗПЪЛНЕНИЕТО НА ДОГОВОРА.**

**Чл. 3.** ИЗПЪЛНИТЕЛЯТ се задължава да достави и монтира стелажната система, в дирекция “Човешки ресурси” (стая 357а), в МВнР–ЦУ, в гр. София, ул.“Ал. Жендов” № 2.

**Чл. 4. (1)** ИЗПЪЛНИТЕЛЯТ гарантира, че техническите характеристики на стелажната система отговарят напълно на техническото предложение *Образец 3*, приложение към договора, както и на техническите стандарти на производителя.

(2) ИЗПЪЛНИТЕЛЯТ гарантира, че доставката и монтажа на стелажна система трябва да отговарят напълно на всички стандарти/сертификати удостоверяващи качеството на продуктите, съгласно представените стандарти/сертификати в офертата на ИЗПЪЛНИТЕЛЯ.

**Чл. 5.** (1) Пълното изпълнение на предмета на договора по чл. 1 – доставка и монтаж на стелажна система, се удостоверява от страните с двустранно подписан без забележки приемателно-предавателен протокол от ВЪЗЛОЖИТЕЛЯ и ИЗПЪЛНИТЕЛЯ или упълномощени от тях лица.

1. При отклонения и недостатъци, констатирани при приемането, същите се описват в констативен протокол, като в него се определя срок и начини за отстраняването им. Констатираните по този начин отклонения и недостатъци се отстраняват от ИЗПЪЛНИТЕЛЯ и са за негова сметка.
2. ВЪЗЛОЖИТЕЛЯТ може да откаже да приеме доставката, ако не отговаря на изискванията, залегнали в настоящия договор.

 **Чл. 6.** Неподписан от ВЪЗЛОЖИТЕЛЯ протокол по чл. 5, ал. 3 е основание за отказ да се извърши плащането, предвидено в раздел ІІ. “Цена и начин на плащане” от договора.

 **ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **Чл. 7. (1)** ИЗПЪЛНИТЕЛЯТима право да получи стойността на приетата от ВЪЗЛОЖИТЕЛЯ стелажна система.

 (2) ИЗПЪЛНИТЕЛЯТ се задължава да:

 1. достави и монтира стелажната система, отговаряща на техническото предложение *Образец № 3* към договора, без наличието на скрити и явни недостатъци;

2. достави и монтира стелажна система по чл. 1 в договорения срок, придружена със сертификат/и за съответствие, ръководство за експлоатация (ако е приложимо) и съгласно предоставените в откритата процедура каталози (брошури);

3. достави и монтира стелажна система до мястото посочено от ВЪЗЛОЖИТЕЛЯ в чл. 3 от настоящия договор;

4. при наличие на рекламация от страна на ВЪЗЛОЖИТЕЛЯ относно вида, техническите характеристики и/или наличието на явни недостатъци в доставената и монтирана част от стелажна система, да отстрани нередностите в срока по чл. 5, ал. 2;

5. при наличие на рекламации от страна на ВЪЗЛОЖИТЕЛЯ за скрити недостатъци, в рамките на гаранционния срок, да отстрани недостатъка или да замени съответната част с такава, в срока по чл. 10, ал. 4, за своя сметка.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 8.** ВЪЗЛОЖИТЕЛЯТ има право да:

1. изиска доставката и монтажа на стелажната система да бъде в пълно съответствие с техническото предложение – *Образец № 3*, към настоящия договор, както и с всички останали документи от офертата на ИЗПЪЛНИТЕЛЯ, свързани с предмета на настоящия договор;
2. предявява рекламации пред ИЗПЪЛНИТЕЛЯ, при приемане с приемо-предавателния протокол по чл. 5, ал. 1 от настоящия договор, на несъответстващи с техническото предложение – *Образец № 3* стелажи и/или при наличие на явни недостатъци в тях;
3. иска отстраняване на нередностите по т. 2 в сроковете определени в чл.5, ал. 2, което да се извърши за сметка на ИЗПЪЛНИТЕЛЯ;
4. предявява рекламации за наличие на скрити недостатъци в рамките на гаранционния срок и да иска тяхното отстраняване за сметка на ИЗПЪЛНИТЕЛЯ, в срока по чл. 10, ал. 4.

**VІ. СРОК НА ДОГОВОРА И**

**НА ГАРАНЦИОННА ПОДДРЪЖКА.**

**Чл. 9.** ИЗПЪЛНИТЕЛЯТ се задължава в срок от 60 (шестдесет) календарни дни да достави и монтира посочените в *Образец № 3* изделия франко обекта на ВЪЗЛОЖИТЕЛЯ, считано от датата на сключване на договора.

**Чл. 10. (1)** ИЗПЪЛНИТЕЛЯТ се задължава да осигури гаранционно обслужване за период от ……./…………../ години след подписване на протокол за приемане на монтажа.

**(2)** Гаранционния срок започва да тече, считано от датата на подписване без забележки на приемателно-предавателния протокол по чл. 5 от настоящия договор.

**(3)** ВЪЗЛОЖИТЕЛЯТ има право да прави рекламации за скрити недостатъци през целия гаранционен срок по ал. 1 пред ИЗПЪЛНИТЕЛЯ.

**(4)** В случаите по ал. 3 ИЗПЪЛНИТЕЛЯТ е длъжен в 30 (тридесет) дневен срок да отсрани недостатъка за своя сметка и на място при ВЪЗЛОЖИТЕЛЯ.

 **(5)** За щети и повреди по време на експлоатацията причинени от ВЪЗЛОЖИТЕЛЯ поради неспазване на инструкциите за употреба, ИЗПЪЛНИТЕЛЯТ не носи отговорност.

 **Чл. 11.** Редът и условията за извънгаранционното обслужване на стелажните системи е предмет на отделен договор.

**VІІ. ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ**

**Чл. 12. (1)** За неизпълнение на задълженията си по настоящия договор за доставка и монтаж, респ. за заплащане, неизправната страна дължи неустойка в размер на 0,5 % на ден, върху стойността на неизпълненото в срок задължение, но не повече от 30 % от стойността на неизпълнението.

**(2)** Когато при наличие на рекламации, ИЗПЪЛНИТЕЛЯТ не изпълни задълженията си по раздел ІV, чл. 8, т. 4 от настоящия договор в срок, същият дължи на ВЪЗЛОЖИТЕЛЯ неустойка в размер на 0,5 % на ден от цената на доставеното и монтираното, за което са направени рекламациите.

**(3)** ИЗПЪЛНИТЕЛЯТ дължи като неустойка стойността на причинените на ВЪЗЛОЖИТЕЛЯ вреди, които са резултат от неизпълнение на негово задължение по този договор. Задължението за изпълнение на тази неустойка се счита за изискуемо от деня на получаване на писмено съобщение за причинената вреда, нейния произход и размер, придружено със съответни доказателства.

**(4)** ИЗПЪЛНИТЕЛЯТ дължи пълно възстановяване на авансово получената сума по чл. 2, ал. 4, т. 4.1 от настоящия договор, в случай на предсрочно прекратяване договора на основание чл. 14, т. 5.

**VІІІ. НЕПРЕОДОЛИМА СИЛА**

**Чл. 13. (1)** Страните не носят отговорност за пълното или частично неизпълнение на своите задължения по настоящия договор, ако неизпълнението е възникнало като пряка последица от действието на непреодолима сила, стихийни бедствия, военни действия, блокади, ембарго, земетресения и други обстоятелства с форсмажорен характер. Настъпването на такива обстоятелства се доказва с надлежно оформен документ от компетентен държавен орган и се съставя протокол, подписан от страните по договора или упълномощени от тях представители. Непреодолима сила е и изменение в нормативната уредба, касаещо дейността на която и да е от страните, непозволяващо изпълнение на поетите с договора задължения.

**(2)** Страната, която се позовава на непреодолима сила трябва в тридневен срок от настъпването на форсмажорното обстоятелство да уведоми насрещната страна. При неизпълнение на това задължение страната не може да се позовава на непреодолима сила.

**(3)** Страната, която е в забава не може да се позовава на непреодолима сила.

**ІХ. ПРЕКРАТЯВАНЕ НА ДОГОВОРА**

**Чл. 14.** Договора се прекратява при следните основания:

1. с изпълнението (пълно, точно и изцяло) на всички задължения на страните;

2. по взаимно съгласие между страните, изразено в писмена форма;

1. при обективна невиновна невъзможност за изпълнение (непредвидени обстоятелства[[1]](#footnote-1));
2. при възникване на условията по чл. 118 от ЗОП.
3. При неизпълнение на задълженията на някоя от страните, договорът може да бъде прекратен с едномесечно писмено предизвестие от изправната страна. В този случай изправната страна има право да упражни правата съгласно този договор и съгласно общите разпоредби на българското законодателство.
4. ВЪЗЛОЖИТЕЛЯТ може да прекрати договора, ако в резултат на обстоятелства възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение за претърпените вреди от сключването на договора.

**Х. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 15. (1) ИЗПЪЛНИТЕЛЯТ** се задължава при подписване на договора да представи в полза на ВЪЗЛОЖИТЕЛЯ гаранция за изпълнение на задълженията си по него, включително и за гарантиране на качеството на извършените дейности, в размер на 2 % (два процента) от общата цена на договора по чл. 2, ал. 1, без ДДС или .................. (.................................) лева.

 **(2)** Гаранцията следва да бъде представена най-късно в деня на подписване на договора в една от двете форми:

 **1.** парична сума, внесена по сметка на ВЪЗЛОЖИТЕЛЯ**,** или

 **2.** неотменима и безусловна банкова гаранция, издадена в полза на ВЪЗЛОЖИТЕЛЯ.

**(3)** Гаранцията трябва да бъде с валидност най-малко 30 (тридесет) календарни дни след изтичане на срока за изпълнение на договора. Върху паричната сума, внесена по сметка на ВЪЗЛОЖИТЕЛЯ, възложителят не дължи лихви за периода, през който средствата законно са престояли при него.

 **(4)** ВЪЗЛОЖИТЕЛЯТ освобождава гаранцията за изпълнение на договора, без да дължи лихви, в срок до 30 (тридесет) работни дни, след подписване без забележки на приемно-предавателния протокол по чл. 5, ал. 1, както и след уреждане на всички финансови отношения между страните.

 **(5)** ВЪЗЛОЖИТЕЛЯТзадържа гаранцията за изпълнение на договора:

 **1.** При неизпълнение на някое от задълженията по настоящият договор от страна на ИЗПЪЛНИТЕЛЯ;

 **2.** В случай на неподписан приемателно-предавателен протокол от ВЪЗЛОЖИТЕЛЯ по чл. 5, ал. 3 от настоящия договор;

 **3.** В процеса на неговото изпълнение, възникне спор между страните, който е внесен за решаване от компетентен съд;

**4.** ИЗПЪЛНИТЕЛЯТ не започне работа по изпълнение на договора или договорът бъде развален по негова вина. В този случай, задържаната гаранция не изчерпва правата на ВЪЗЛОЖИТЕЛЯ за обезщетение;

 **(6)** Гаранцията може да служи и за изплащане на суми по начислени неустойки за неизпълнение на задължения на ИЗПЪЛНИТЕЛЯ**.**

**ХI. ГАРАНЦИОННИ СРОКОВЕ**

**Чл. 16.** ИЗПЪЛНИТЕЛЯТ е длъжен да осигури гаранционна поддръжка на доставеното оборудване, съгласно изискванията на Техническата спецификация на Възложителя и условията на Техническото и ценовото предложение на Изпълнителя.

**ХІI. ДРУГИ УСЛОВИЯ**

**Чл. 17. (1)** ИЗПЪЛНИТЕЛЯТ ще спазва всички изисквания за безопасност на труда и е изцяло отговорен за нанесени вреди на ВЪЗЛОЖИТЕЛЯ и на трети лица до размера на договора.

**(2)** ИЗПЪЛНИТЕЛЯТ ще предостави възможност на ВЪЗЛОЖИТЕЛЯ или на упълномощени от него лица за контрол на доставката и монтажа на оборудването.

**(3)** ИЗПЪЛНИТЕЛЯТ ще предостави писмено всички изисквания за подготовката на Обекта за извършване на монтаж на изделията, посочени в *Образец № 3*.

**Чл. 18. (1)** Всички съобщения, уведомления и известия, свързани с изпълнението на договора са валидни ако са направени в писмена форма и са връчени лично срещу подпис, изпратени с препоръчано писмо с обратна разписка, или по факс. Изпратените по факс материали се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането.

 **(2)** За валидни адреси на приемане на съобщения и уведомления, свързани с настоящия договор се смятат:

|  |  |
| --- | --- |
| ЗА ВЪЗЛОЖИТЕЛЯ: гр. София, ул. „Ал. Жендов” № 2 Лице/а за контакт: | ЗА ИЗПЪЛНИТЕЛЯ :гр. ……………………..ул. “……………” №...... Лице за контакт: |

**............................................................ ...............................................................**

Тел:.....................; факс:...................... Тел:.....................; факс:......................

 **(3)** Всяка страна се задължава при промяна на адреса, телефонни номера, факсове и банковите си сметки да уведоми незабавно другата страна в 5 дневен срок.

 **(4)** За дата на съобщението/уведомлението се смята:

**1.** датата на предаването – при ръчно предаване на съобщението/ уведомлението;

 **2.** датата на пощенското клеймо на обратната разписка – при изпращане по пощата;

 **3.** датата на приемането – при изпращане по факс.

**Чл. 18.** Страните ще решават споровете, възникнали при и по повод изпълнението на договора или свързани с договора или с неговото тълкуване, недействителност, неизпълнение или прекратяване, по взаимно съгласие, а при непостигане на съгласие – въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 19.** За неуредените по настоящия договор въпроси се прилагат разпоредбите на законодателството на Република България – ЗОП, ЗЗД, Търговския закон и останалите относими нормативни актове.

Настоящият договор съдържа ………… страници и се съставя и подписа в два еднообразни екземпляра – един за Възложителя и един за Изпълнителя.

Неразделна част от настоящия договор са следните приложения:

**Образец № 3 –** Техническо предложение на ИЗПЪЛНИТЕЛЯ, представено с оферта, вх. № ……………… от ………………… г.;

**Образец № 4 –** Ценово предложение на ИЗПЪЛНИТЕЛЯ, представено с оферта, вх. № ……………… от ………………… г.;

Документ за гаранция за изпълнение на договор;

Документи по чл. 112, ал. 1 от ЗОП.

Техническа спецификация – Приложение №1

 **ВЪЗЛОЖИТЕЛ: ИЗПЪЛНИТЕЛ:**

**ЛАДИНКА МИХАЙЛОВА**

**И.Д. ГЛАВЕН СЕКРЕТАР**

**ГЛАВЕН СЧЕТОВОДИТЕЛ**

1. „Непредвидени обстоятелства" са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия. [↑](#footnote-ref-1)